Stellenboschin yliopisto

Stellenboschin yliopisto (afrikaansiksi Universiteit van Stellenbosch, engl. Stellenbosch University) on julkinen yliopisto Stellenboschin kaupungissa, Etelä-Afrikan Länsi-Kapin provinssissa. Kymmenen eri tiedekuntaa omaavan yliopiston pääkieli on afrikaans, mutta myös englannilla on hyvin vahva asema. Historia Yliopiston perustamisvuotena pidetään vuotta 1866, jolloin Stellenbosch Gymnasium aloitti toimintansa 1. maaliskuuta. Stellenbosch Gymnasium muuttui Stellenbosch Collegeksi vuonna 1881 ja vuonna 1887 college vaihtoi nimensä Victoria Collegeksi. Saatuaan yliopisto-statuksen 2. huhtikuuta vuonna 1918 oppilaitos sai nykyisen nimensä. Opiskelijat Vuonna 2006 yliopistossa opiskeli 22 569 opiskelijaa. Lähes 60 prosentilla opiskelijoista oli kotikielenään afrikaans ja noin 33 prosentilla englanti. Liki 72 prosenttia opiskelijoista oli valkoihoisia. Lähteet Aiheesta muualla Stellenbosch University - virallinen sivusto (Arkistoitu – Internet Archive) Stellenbosch University Library Wiki (Libopedia) SUNScholar (Arkistoitu – Internet Archive) - Stellenbosch Universityn avoin tietokanta tutkimuksestaan SUNJournals - Stellenbosch Universityn lehtiä